**СЛУЖБЕНИ ЛИСТ**

**ГРАДА ПРОКУПЉА**

|  |  |  |
| --- | --- | --- |
| **ГОДИНА XIII**  **Број 2** | **Прокупље**  **27. Јануар**  **2021.** | **Лист излази према потреби**  Годишња претплата: 1.000 дин.  Цена овог броја износи: 40 дин.  Рок за рекламацију: 10 дана |

1 На основу члана 38. Закона о удружењима („Службени гласник РС“ бр. 51/2009, 99/2011 – др.закони и 44/2018 – др. закон), чл.3. Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Сл.гласник РС“ бр.16/2018), чл. 21. Одлуке о Градском већу града Прокупља („Службени лист града Прокупља“ број 2/18), Градско веће града Прокупља на седници одржаној дана 26.01.2021. године, донело је

**П Р А В И Л Н И К**

**О ИЗМЕНАМА И ДОПУНАМА ПРАВИЛНИКА**

**О НАЧИНУ И ПОСТУПКУ ОСТВАРИВАЊА ПРАВА НА ДОДЕЛУ СРЕДСТАВА ИЗ БУЏЕТА ГРАДА ПРОКУПЉА ЗА ПРОГРАМЕ И ПРОЈЕКТЕ УДРУЖЕЊА ГРАЂАНА ОДНОСНО НЕВЛАДИНИХ ОРГАНИЗАЦИЈА**

**Члан 1.**

**У члану 15. Правилника о начину и поступку остваривања права на доделу средстава из буџета Града Прокупља за програме и пројекте удружења грађана односно невладиних организација („Службени лист града Прокупља“ бр.7/2019)**

* **став 1. се мења и сада гласи:**

**„**Изабрани подносиоци пријаве, којима су додељена средства за финансирање или суфинансирање програма односно пројекта, дужни су да у року од 30 дана по завршетку програма, односно пројекта за који су додељена буџетска средства поднесу наративни и финансијски, односно извештај о реализацији тих програма односно пројеката и доставе доказе о наменском коришћењу финансијских средстава Комисији за праћење реализације програма и пројеката и праћење утрошка додељених финансијских средстава коју образује градоначелник која има председника и четири члана и чији је задатак праћење реализације програма и пројеката и утврђивање испуњености обавеза предвиђених уговором о њиховој реализацији.“

* став 4. се мења и сада гласи:

„Прегледом финансијских извештаја Комисија из става 1.овог члана Правилника утврђујe да ли су буџетска средства наменски коришћена и да ли постоји рачуноводствена документација која указује на наменски утрошак исти.“

**Члан 2.**

У свему осталом **Правилник о начину и поступку остваривања права на доделу средстава из буџета Града Прокупља за програме и пројекте удружења грађана односно невладиних организација („Службени лист града Прокупља“ бр.7/2019) остаје непромењен.**

**Члан 3.**

Овај Правилник ступа на снагу даном доношења и објавиће се у „Службеном листу града Прокупља“

Број: 06-7/2021-02

У Прокупљу, 26.01.2021.године

ГРАДСКО ВЕЋЕ ГРАДА ПРОКУПЉА

ПРЕДСЕДНИК ГРАДСКОГ ВЕЋА

Милан Аранђеловић с.р.

***С а д р ж а ј***

1. ***Правилник о изменама и допунама правилника о начину и поступку остваривања права на доделу средстава из буџета Града Прокупља за програме и пројекте Удружења грађана односно невладиних организација..................................................................1***



Издавач**:** *Скупштина Грaда Прокупља*

**Лист уредио:** *Ивана Миладиновић*

**Главни и одговорни уредник:** *Секретар Скупштине Града*

*Прокупља Александра Вукићевић*